ArcheAge
ArcheAge (lyhennettynä AA) on korealaisen Jake Songin ja hänen XL Games peliyhtiön kehittämä massiivinen monen pelaajan verkkoroolipeli (MMORPG). Se julkaistiin ensimmäisenä Etelä-Koreassa vuonna 2013. Pelistä julkaistiin versiot Euroopan ja Yhdysvaltojen markkinoille vuonna 2014.
Pelin kehittäminen alkoi vuonna 2011 ja sitä seurasi kahden vuoden suljettu betatestausvaihe ennen pelin julkaisua Pohjois-Koreassa tammikuussa 2013. Vuonna 2012 ArcheAge kävi läpi viisi suljettua ja yhden avoimen betatestausvaiheen, jonka jälkeen XL Games ilmoitti haluavansa julkaista pelin Yhdysvalloissa vuoden 2013 loppupuolella tai viimeistään 2014 alkupuolella. Vuoden 2014 alussa yhtiön tuore "Online community manager" kertoi pelin tulevan virallisesti Yhdysvaltojen ja Euroopan markkinoille heti vuoden alkupuolella.
Huhtikuussa 2015 Trion julkaisi peliin 1.7 päivitysversion nimellä "The Dread Prophecies". Se sisälsi uusia alueita, laivojen muokkausmahdollisuuksia ja realistisempaa meritaistelusisältöä.
ArcheAge käyttää HackShield-työkalua, jonka tarkoituksena on estää pelaajien huijaamista videopeleissä.
Pelaaja voi kerätä kokemusta ja pelin sisäisiä valuuttoja monella eri tavalla. Tutuin on varmasti tehtävien tekeminen, johon kuuluu maa- ja meritaistelua, sekä luolastojen tutkimista. Muita tapoja on kaupankäynti kuskaten rahtia kaupungista toiseen () tai halutessa voi elää piraattina ryöstellen muilta pelaajilta.
ArcheAgessa on neljä pelattavaa rotua; lännessä asuvat "Nuianit" ja Haltijat () sekä idässä asuvat "Firranit" ja "Haranit". Jokaisella rodulla on omat erikoiskyvyt ja passiiviset taidot.
Normaalisti itämantere ja länsimantere ovat vastakkain sodissa, mutta pohjoisessa asustaa lisäksi "Piraatit" jotka ovat kummankin mantereen vihollisia.
Hahmot saavat kehittyessään uusia taitoja, jotka riippuvat suuresti valitusta luokasta. Pelaaja voi valita kolme taitopuutta samanaikaisesti, mikä määrittää pelaajan luokan. Taitopuita on 10, joten mahdollisia pelaajaluokkia on 120.Labor () on pelin tärkein resurssi, koska sitä tarvitaan kaikkialla. Esimerkiksi maanviljelys, esineiden rakentaminen ja kaupankäynti on siitä riippuvainen.
Labori kerääntyy automaattisesti ajankanssa. Ilmaispelaajille niitä kertyy 5 jokaista pelissä vietettyä viittä minuuttia kohden. Maksaville Premium-pelaajille niitä kertyy 10 vastaavassa ajassa. Premium-pelaajat kerryttävät Laboria myös pelin ulkopuolella.
ArcheAgessa on 21 eri ammattia, jotka kattavat taitoja kalastamisesta kaupankäyntiin ja kasvien keräämisestä talojen rakentamiseen. Eri asiat nostavat omia ammattejaan mutta lopussa vain kolme ammattia voi olla täysissä pisteissä.
Pelaaja voi olla osa perhettä () ja klaania () samaan aikaan. Perhe on pieni yhteisö ja klaani on suuren joukon ryhmittymä. Omia maita ja farmeja voi esimerkiksi jakaa joko perheen tai klaanin kesken.
ArcheAge pelin tarina perustuu korealaiseen Jeon Min-heen kirjoittamaan "The ArcheAge Chronicles" kirjaan.
PvP:tä voi harrastaa myös sotien ulkopuolella, mutta suurimmat mantereidenväliset sodat käydään usein eri tapahtumien aikana meritaisteluina. Myös jotkut maa-alueet ovat sotatilassa, jolloin pelaajat voivat taistella toisiaan vastaan.
Areenat ovat yksi paikka harrastaa pelaajien välistä taistelua.
Lokakuussa 2014 MPOGD valitsi ArcheAgen kuukauden parhaaksi peliksi.